出自蓟北门行
蓟门连亭障，北望白草腓。尧封遗沟洫，秦塞何累累。征马饱苜蓿，干旌映珂鞿。铙吹风转急，狼烟腾复微。生饮鸊鹈血，戈剑莹生辉。撩揭男儿健，相逐誇戎衣。行行闻野哭，言寇掠且归。挺身出大漠，武士争追随。誓射天狼落，宁言貔虎威。问我驰驱志，庇民奠边陲。首功报幕府，将为刀笔欺。桓桓烈士恨，犒爵竟何为。
主题：战争
情感：失意、想家